एमें उपलब्ध सीट 2 मीटर की बेड में बदल सकेला एकरी आलावा एमें लैपटॉप चार्ज पॉइंट और साथ में मनोरंजन क सुविधा उपलब्ध बा। बिजनस क्लास की यात्री लोगन खातिर अलग से चेक इन काउंटर उपलब्ध बा।

ऑपन हैंड मॉन्यूमेंट चंडीगढ़ के राजधानी कॉम्प्लेक्स, जवन सेक्टर 1 में बा, में मौजूद बा आ एकरे पाछे हिमालय के शिवालिक श्रेणी के सीन दिखाई पड़ेला। चंडीगढ़ शहर खुद नेशनल हाइवे 21 आ नॅशनल हाइवे 22 के कटान पर एगो प्रमुख उत्तर भारतीय शहर बाटे जे आवागम के साधन द्वारा कई मुख्य शहर सभ से बढियाँ जुड़ाव वाला बाटे।

जहाँ जनता के आपन सरकार चुने के अधिकार होला, अइसन चुनल गइल सरकार वाली ब्यवस्था के जनतंत्र कहल जाला। आम जनता के खाती काम करे वाला बिचारधारा के जनवादी बिचारधारा कहल जाला।

पाँच स्कंध, हीनयान के प्रमुख सिद्धांत क्षणभंगवाद के दू गो रूप ""संतानवाद"" आ ""संघातवाद"" में से संघातवाद के अंतर्गत आवेलें। संघात के मतलब होला एकट्ठा भइल (aggregate)। क्षणभंगवाद ई कहे ला कि चेतना से युक्त ना त आत्मा बा न भौतिक पदार्थ। ना त कौनों आत्मा या पुद्गल नाम के चेतन द्रव्य बाटे न कौनों भौतिक पदार्थ। सत् खाली क्षणिक धर्म हवे, क्षणिक विज्ञान आ क्षणिक परमाणु के प्रवाह हो रहेला। संघातवादके अनुसार ई आपस में मिल के एकट्ठा हो के पाँच परकार के खंध बनावे लें आ ई पांचो खंध एकट्ठा होके महसूस करे वाला सत्ता (आत्मा या पुद्गल) हवे।

नेशनल लाइब्रेरी ऑफ ऑस्ट्रेलिया (अंगरेजी: National Library of Australia) ऑस्ट्रेलिया में सभसे बड़हन रेफरेंस लाइब्रेरी बाटे। ई ऑस्ट्रेलिया के ""नेशनल लाइब्रेरी एक्ट"" के अनुसार ""आस्ट्रेलिया आ ऑस्ट्रेलिया के लोग से संबंधित लाइब्रेरी जोग सामग्री जुटावे, आ अन्य लाइब्रेरी जोग सामग्री एकट्ठा करे आ ओकर रखरखाव करे खातिर"" समर्पित बाटे। साल 2012–2013 ले इहाँ के कलेक्शन में 6,496,772 आइटम सभ रहे, एकरे अलावा 15,506 मीटर के हस्तलिखित सामग्री मौजूद रहे।

कुचिपुड़ी नाच के परदर्शन आम तौर पर कुछ परंपरागत तरीका से शुरू होला। जेवना में स्टेज पर एगो शुरूआती पूजन नियर होखेला जेकरा बाद कलाकार अपनी पात्र के रूप में प्रवेश करे लें। प्रवेश की बाद कलाकार आपन परिचय देला आ पात्र के अस्थापित करे के काम करे ला। एकरा बाद मुख्य नाटक आरम्भ होला। ई नाच-नाटक हमेशा कर्नाटक संगीत में सजल गीत की साथे होखे ला। गीत के एक ठो गायक गावे ला आ मिरदंग वायलिन बाँसुरी आ तम्बूरा पर गायक के सहजोग कइल जाला। नाचे वाला कलाकार के ज्यादातर गहना आ आभूषण एगो खास हलुक लकड़ी के बने लें जौना के बूरुगु कहल जाला आ ई परम्पारा सतरहवीं सदी में शुरू भइल रहे।

दुनियां में बहुत सारी झील अइसन बाड़ीं जिनाहन का पानी सूखत जात बा आ चाहे पुरे सूखि गइल बा; अइसन नहर निकाल के पानी के मोडला से या फिर अउरी अईसने कई गो वजह से होत बा।

स्विट्जरलैंड के कहनाम बाटे की ई सुरंग यूरोप में माल-परिवहन में एगो क्रांतिकारी क़दम होखी काहें से की अभिन ले एह रास्ता पर सामान के ढोआई लाखन गो ट्रकन से होखत रहल बा बाकिर अब ई सामान एह सुरंग के बन गइले के बाद रेल से ढोआ सकत बाटे। एकरे बनले के बाद से ज़्यूरिख़ आ मिलान के यात्रा में लागे वाला टाइम में एक से दू घंटा चालीस मिनट के कमी आई।

यू विल मीट अ डार्क स्ट्रेंजर (अंगरेजी: You Will Meet a Tall Dark Stranger) 2010 मे आइल, एक ठो स्पेनी-अमेरिकी कोप्रोडक्शन के अंगरेजी भाषा में बनल फिलिम बा। एकर प्रीमियर 2010 के मई में कान फिलिम फेस्टिवल में भइल।

साल 2011 के जनगणना अनुसार रीवा के कुल शहरी जनसंख्या 235654 बाटे आ आसपास के उपशहरी इलाका के मिला लिहल जाय तब कुल जनसंख्या 235654 बा। जनसंख्या के हिसाब से ई भारत के 187वाँ शहर बाटे। जनगणना आँकड़ा के मोताबिक एह शहर में लिंगानुपात 900 आ साक्षरता के दर 86.31% बाटे।